Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: számításáról és közzétételérõl szóló 41/1997. (III. 5.) Korm. rendeletnek a teljes hiteldíj mutató számítására
Paragraph Index: 853

4. A jogcímezéshez szükséges információk továbbításának szabályai A nem rezidens ügyfélnek forint loro vagy nem rezidens hitelintézetnek forint vostro számlát vezetõ, jogcímezésre kötelezett hitelintézet nincs mindig a jogcímezéshez szükséges információ birtokában, ezért szükségessé vált a jogcímezéssel összefüggõ információk átadása a hitelintézetek között. 4.1. A forint jogcímezés és információ átadás fõbb szabályai a loro- és vostro számlákon A loro és vostro számlákról indított forint tranzakciókhoz, valamint a forint nostrot érintõ saját ügyletekhez (pl. bankközi, értékpapír stb.) kapcsolódó GIRO és VIBER üzenetekben minden esetben fel kell tüntetni a megbízó gazdasági érdek szerinti országkódját és a fizetés jogcímét (érdemi, partnerbanki jogcímek, 99V, 99N, 99X, 000, 999). Vostro számláról indított tételek esetén, amennyiben a megbízó ügyfél országkódja nem ismert, akkor a vostro számla tulajdonosának országkódját kell megadni. Nem rezidens által rezidens kedvezményezett részére indított azon tételek esetén, amikor a rezidens kedvezményezett szektorkódja nem ismert, „A” szektorvéget kell az üzenetben továbbítani, mivel a GIRO-ban küldendõ jogcímek 3 jegyûek. Az információ átadás általános szabálya, hogy a sima átutalástól eltérõ fizetési módok esetében utaláskor és non-clearing esetén (azonnali inkasszó kezdeményezésekor) kell az utalást / beszedést kezdeményezõ banknak a fogadó bank részére átadnia a jogcím- és országkódra vonatkozó információt. Sima inkasszós non-clearing esetén, ha a beszedést kezdeményezõ és a terhelendõ ügyfél is nem rezidens, akkor a beszedõ bank az üzenetben a saját jogcímét adja át, amely alapján a terhelést végzõ bank a nem rezidens ügyfél terhelésekor a beszedõ jogcímét adja meg az M02 jelentésben. A pénz indításakor a terhelõ bank a beszedõ jogcímét adja meg az üzenetben. 4.1.1. A csoportos átutalás/beszedés információ átadási szabályai Csoportos átutalás/beszedés esetén a fizetést kezdeményezõ banknak a megbízó/beszedést kezdeményezõ országkódját és a csoportos jogcímet kell átadnia a címzett bank részére. Ezekben az esetekben a fizetési mérleg jogcím átadására szolgáló mezõ üresen marad. Csoportos átutaláskor az indító bank a tételt M02 jelentésében akkor szerepelteti, ha a megbízó nem rezidens. Nem rezidens kedvezményezett esetén a jogcím értékpapír/partnerbanki, rezidens kedvezményezett esetén érdemi. Amennyiben a kedvezményezettek között rezidensek és nem rezidensek is vannak, akkor a jogcím érdemi. A címzett bank a kapott országkód és saját ügyfele országkódjának ismeretében dönt arról, hogy kell-e a tételt az M02 jelentésben szerepeltetnie, és ennek érdekében a csoportos jogcímet fizetési mérleg jogcímmé konvertálja. Ha a kezdeményezõ ügyfél országkódja HU és a címzettek országkódja is mind HU, nincs szükség a csoportos kód konvertálására, mert nem kell M02 jelentést adni, a válasz üzenetben a csoportos kódot kell visszaküldeni. „Nem HU” országkódú kezdeményezõ ügyfél és „nem HU” országkódú címzettek között a csoportos jogcím helyett partnerbanki vagy értékpapír jogcímet kell alkalmazni a forgalmi jelentésben és beszedés teljesítésekor ezt a jogcímet kell visszaküldeni. Csoportos átutalás esetén, ha a megbízó rezidens és a kedvezményezett(ek) nem rezidens(ek), akkor a kedvezményezett bankjának az elvégzett konvertálás alapján kell az M02 jelentés kiadás (jóváírja a nem rezidens ügyfél számláját) jogcímét megadnia. Ha a megbízó nem rezidens és a kedvezményezett(ek) mind rezidens(ek), akkor a kedvezményezett bankjának nem szükséges konvertálni, mert jelentendõ tétel nem keletkezik (nincs jogcímezendõ állományváltozás). Csoportos beszedési megbízás esetén, ha a beszedés kezdeményezõje rezidens és a címzett(ek) nem rezidens(ek), akkor a címzett bankjának az elvégzett konvertálás alapján kell az M02 jelentés bevétel (terheli a nem rezidens ügyfél számláját) jogcímét megadnia. Ha a beszedés kezdeményezõje nem rezidens és a címzett(ek) rezidens(ek), akkor a címzett bankjának nem szükséges konvertálni, mert jelentendõ tétel nem keletkezik (nincs jogcímezendõ állományváltozás), a válasz üzenetben a csoportos kódot kell visszaküldeni. Csoportos fizetéskor a 12 500 eurónál nem nagyobb értékû tételek esetén is a csoportos jogcímkódokat kell használni a másik hitelintézet munkájának megkönnyítése (nem a fizetési mérleg statisztikai adatszolgáltatás miatt) érdekében. A címzett bank e 12 500 euró alatti tételek esetén maga dönti el, hogy 999. jogcímmé vagy érdemi jogcímmé konvertálja-e a kapott csoportos jogcímet az M02 jelentés elkészítéséhez. 4.2. Csak a GIRO és VIBER üzenetekben alkalmazható „jogcímkódok” 000 kód az átadandó jogcím, amennyiben az utalás a rezidens megbízó és rezidens banknál számlát vezetõ rezidens kedvezményezett között történik. 99N/(99X) kód küldésére akkor kerülhet sor, ha a tranzakció indításakor a bank valamely rendszere még nem tud jogcímet bekérni, vagy nem rezidens ügyfélnek vezetett loro számláról indított tétel esetén az indító bank nem tudja az utalás jogcímét meghatározni. Ez utóbbi esetekben, ha hó végéig sem sikerül a jogcímet a nem rezidens ügyféltõl megtudni, akkor a tétel tisztázása érdekében az indító bank vegye fel a kapcsolatot a kedvezményezett bankjával. Amennyiben az M02 jelentés beküldéséig sem sikerül a jogcímet meghatározni, akkor 923. Bizonytalan jogcímet kell használni. 99N/99X kód alkalmazható a rezidens ügyfélnek vezetett számláról indított tétel esetén, ha az indító bank nem tudja az utalás jogcímét meghatározni, mert az ügyfél elektronikus- vagy postai megbízása érvénytelen jogcímet tartalmaz illetve annak ellenére nem tartalmaz jogcímet, hogy a megbízó és a kedvezményezett közül egyik rezidens, másik nem rezidens. Ilyen esetekben a feladó bank legkésõbb a tárgyhó végét követõ 5. munkanapig tisztázza a 99N jogcímen küldött tételeket és értesítse errõl a fogadó bankot. Ha a rezidens indító ügyfél bankja utólag nem küld jogcímkódot a 99N/99X üzenetkód helyett, és a kedvezményezett a partner bankban egy vostro bank rezidens ügyfele, akkor a rezidens ügyfél bankja saját fizetési mérlegébe építsen be két rekordot: 1-es tranzakció típuson partner banki jogcímmel, 2-es tranzakció típuson 760 jogcímmel. Ha a rezidens indító ügyfél bankja utólag nem küld jogcímkódot a 99N/99X üzenetkód helyett, és a kedvezményezett a partner bankban egy vostro bank vagy annak nem rezidens ügyfele, akkor a rezidens ügyfél bankja saját fizetési mérlegébe építsen be két rekordot: 1-es tranzakció típuson partner banki jogcímmel, 2-es tranzakció típuson érdemi jogcímmel. Az indító banknak a 99V jogcímet a GIRO vagy VIBER üzenetben akkor kell használnia a nála vezetett vostro számláról indított utaláskor, ha egy másik bank rezidens ügyfelének indított utaláskor nem tudja az érdemi jogcímet megadni. Nem rezidens kedvezményezettnek történõ utaláskor partnerbanki jogcímet kell használni. 4.3. A jogcímezési kötelezettség és az információátadás összefüggései 4.3.1. A megbízó és a kedvezményezett ugyanannál a banknál vezetik számláikat A számlavezetõ bank jogcímez a loro és / vagy vostro számlá(ko)n. A jelentõ bank nem rezidens ügyfelével kötött saját ügyleteinél (konverzió, betét), az elõbbi számlák mellett a nostro- vagy betétszámlák egyikén is történik jogcímezés. Ezekben az esetekben nem történik GIRO-n / VIBER-en átutalás, tehát információ átadásra sem kerül sor. 4.3.2. A megbízó és a kedvezményezett nem ugyanannál a banknál vezetik számláikat Nem rezidens ügyfél által lororól indított tételek esetén az indító bank jogcímez. Az átadott és jelentett jogcím rezidens kedvezményezett ügyfél esetén érdemi, rezidens kedvezményezett bank esetén érdemi vagy partnerbanki, nem rezidensnek történõ utaláskor pedig partnerbanki vagy értékpapír. Amennyiben a jogcím nem ismert, akkor az átadott jogcím loro számla esetén 99N(X), a jelentett a hó közben tisztázott jogcím vagy 923. A fogadó bank a külföldi országkód és érdemi jogcím esetén a saját adatszolgáltatásában abban az esetben nem jelent forgalmat, ha a kedvezményezett ügyfél rezidens vagy maga a bank, és jogcímezendõ számlát nem érint. Nem rezidens kedvezményezett ügyfelének történõ jóváíráskor a kapott jogcím információ (partnerbanki / 99N / 99X vagy értékpapír) alapján kiadja a partnerbanki vagy értékpapír jogcímet. Kapott nem rezidens országkód és 99N esetében a rezidens kedvezményezett bankjának nincs jogcímezési kötelezettsége, ugyanakkor kapott nem rezidens országkód és partnerbanki jogcím esetén a rezidens jogosult bankja jelezze a küldõnek, hogy ügyfele rezidens, ezért adatszolgáltatásában javítsa a partnerbanki jogcímet. Ha a kedvezményezett maga a fogadó bank és az utalás más jogcímezendõ számlát érint (pl. az indító bank nem rezidenssel kötött konverziós ügyletei), akkor a kapott forintot – a 0 egyenlegû technikai forint számlán – konverzió és partnerbanki jogcímmel kell ellátni. A nem rezidens bankok vostro számláiról, ügyfeleik nevében indított tételeknél, ha ismert a tranzakció jogcíme, akkor az indító bank az elõzõ pont alapján jogcímez. Ha a jogcím nem ismert, akkor az indító bank saját jelentésében partnerbanki jogcímet használ. A GIRO-n / VIBER-en átadott külföldi országkóddal és jogcímmel – 99V – jelzi a fogadó banknak, hogy rezidens kedvezményezett esetén õ köteles egy technikai forint számlán nulla egyenleggel két jogcímet – egy érdemit és egy partnerbankit – kiadni. Ha a kedvezményezett nem rezidens, akkor a kapott 99V kód alapján a fogadó banknak csak partnerbanki jogcímet kell kiadnia. A rezidens ügyfélnek vezetett számláról indított tétel esetén, ha az indító bank nem tudja az utalás jogcímét meghatározni, mert az ügyfél elektronikus- vagy postai megbízása érvénytelen jogcímet tartalmaz, illetve annak ellenére nem tartalmaz jogcímet, hogy a megbízó és a kedvezményezett közül egyik rezidens, másik nem rezidens, a feladó bank legkésõbb a tárgyhó végét követõ 5. munkanapig tisztázza a 99N jogcímen küldött tételeket és értesítse errõl a fogadó bankot. Az indító banknak (a rezidens ügyfél számlavezetõjének) az érdemi jogcím megállapításakor nem kell M02 adatszolgáltatást benyújtania, csak értesíteni tartozik a kedvezményezett bankját. Ha a rezidens indító ügyfél bankja utólag nem küld jogcímkódot a 99N/99X üzenetkód helyett, és a kedvezményezett a partner bankban egy vostro bank rezidens ügyfele, akkor a rezidens ügyfél bankja saját fizetési mérlegébe építsen be két rekordot: 1-es tranzakció típuson partner banki jogcímmel, 2-es tranzakció típuson 760 jogcímmel. Ha a rezidens indító ügyfél bankja utólag nem küld jogcímkódot a 99N/99X üzenetkód helyett, és a kedvezményezett a partner bankban egy vostro bank vagy annak nem rezidens ügyfele, akkor a rezidens ügyfél bankja saját fizetési mérlegébe építsen be két rekordot: 1-es tranzakció típuson partner banki jogcímmel, 2-es tranzakció típuson érdemi jogcímmel. A nem rezidensek loro-, illetve a nem rezidens bank mint közvetlen kedvezményezett vostro számláira érkezõ tételek esetén a fogadó bank jogcímez az indító bank által átadott információ alapján. A fogadó bank a kapott Magyarország kód és érdemi jogcím esetén (másik rezidens bank vagy annak rezidens ügyfele küldi a forintot) a saját adatszolgáltatásában érdemi jogcímet használ. Magyarország kód és partnerbanki jogcím esetén (rezidens bank és a fogadó bank nem rezidens ügyfele közti konverziós és betét ügyletek) a fogadó banknak partnerbanki jogcímet kell az M02-ben szerepeltetnie. Külföldi országkód esetén a kapott partnerbanki / 99V vagy értékpapír jogcím alapján jóváíráskor a fogadó bank kiadja a partnerbanki vagy az értékpapír jogcímet. A fogadó bank a nem rezidens bankok vostro számláira érkezõ azon tételeket is az elõzõek szerint jogcímezi, amikor a nem rezidens bank ügyfele a kedvezményezett és a GIRO-ból/VIBER-bõl rendelkezésre áll az érdemi jogcím. Ha a GIRO-n /VIBER-en kapott jogcím 99V, vagy 99N/99X és a rezidens indító ügyfél bankja utólag nem küld jogcímkódot, akkor a fogadó banknak jelentésében partnerbanki jogcímet kell szerepeltetni. A loro- és vostro számlákat érintõ forint jogcímezés és információ átadás részletes szabályait a következõ táblázat tartalmazza. 2005/159. szám Forint fizetések jogcímezése Az indító maga a jelentõ bank országkód = HU Indító ügyfél rezidens országkód = HU az indító ügyfél nem rezidens, aki saját nevében saját számlája terhére indítja a fizetést (loro számlák, vostro számlákról indított saját ügylet miatti utalás) országkód = az indító nem rezidens ügyfél országkódja az indító ügyfél nem rezidens bank, aki rezidens vagy nem rezidens ügyfele nevében, de saját számlája terhére indítja a fizetést (vostro számlákról ügyfelek megbízásából indított utalás) országkód = az indító nem rezidens bank országkódja

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes